Tänapäeva vabas  inforuumis on ka uusi ohte, mis ei liitu otseselt vägivaldse ega majandusliku survega. Kui meid raudeesriide taga vaevas info vähesus, siis nüüd tekitab selle paljusus infomüra, millest on vahel raske tõeteri välja noppida. Võrku mahub lisaks infole nii valet, võltsinguid kui ka laimukampaanjaid, mille vastu tavainimesel on raskem võidelda kui rahakatel oligarhidel asjaliku kriitika vastu. Kui nõukogude ajal vaatas desinformatsioon ja propaganda meile vastu ametliku meedia veergudelt, siis nüüd võistleb  see tõsiseltvõetava infoga vabas inforuumis. Meedia tarbija vajab endiselt kriitilist meelt, mida meil, kes kasvasid üles infot ridade vahel otsides, peaks vanast ajast leiduma. Et eraldada sisukat sõnumit valest või niisama plärast, on see oskus taas kulda väärt.